                                                                                Nr.19878/20.11.2024
REFERAT DE APROBARE

	Subsemnatul Dincă Florin Ionuț, primar al oraşului Boldeşti-Scăeni, supun spre analiza şi aprobarea Consiliului Local “Proiectul de hotărâre privind organizarea reţelei şcolare a unităţilor de învăţământ preuniversitar de stat din oraşul Boldeşti-Scăeni, pentru anul şcolar 2025-2026”.
În baza OUG nr. 57/2019, privind Codul administrativ, a art.19 alin. (6) lit. a) din Legea nr. 198/202023 a învătământului preuniversitar precum şi a dispoziţiilor art. 3 alin. (1) din Metodologia privind procesul de organizare a reţelei şcolare a unităţilor de învăţământ preuniversitar,  aprobată prin Ordinul Ministrului Educaţiei Naţionale nr. 6800/2023,  vă prezint următoarele:
	Potrivit art. 19 alin. (6) lit. a) din Legea nr. 198/202023 reţeaua şcolară se organizează de autorităţile administraţiei publice locale, cu avizul conform al DJIP/DMBIP, pentru unităţile de învăţământ de stat, particular şi confesional preuniversitar.
	Potrivit art. 3 alin. (1) din anexa nr. 1 la Metodologia privind procesul de organizare a reţelei şcolare a unităţilor de învăţământ preuniversitar,  aprobată prin Ordinul Ministrului Educaţiei Naţionale nr. 6800/2023 organizarea reţelei şcolare a unităţilor de învăţământ în care se desfăşoară activitate didactică şi administrativă, după caz, se realizează anual, prin hotărâre a consiliului local sau a consiliului judeţean, cu avizul conform al inspectoratelor şcolare, respectiv al Ministerului Educaţiei.
Prin adresa nr. 17953/1.11.2024 am solicitat Inspectoratului Şcolar Judeţean Prahova,  emiterea avizului conform pentru  reţeaua şcolară din oraşul Boldeşti-Scăeni pentru anul şcolar 2025-2026, în următoarea structură:
1.Liceul Tehnologic „Teodor Diamant” Oraşul Boldeşti-Scăeni;
2. Școala Gimnazială „Mihai Viteazul”, Oraşul Boldeşti-Scăeni, cu următoarele unităţi de învăţământ preuniversitar arondate :
- Şcoala primară Seciu
- Grădiniţa cu program normal nr. 1;
- Grădiniţa cu program normal nr. 4;
- Grădiniţa cu program normal Seciu.
3.  Școala Gimnazială nr. 2, Oraşul Boldeşti-Scăeni, cu următoarele unităţi de învăţământ preuniversitar arondate :
- Grădiniţa cu program normal nr. 2;
- Grădiniţa cu program normal nr. 3;  
- Grădiniţa cu program prelungit nr. 5;
- Creşa de copii;
4. Școala de Subofițeri de Pompieri și Protecție Civilă „Pavel Zăgănescu”  Boldeşti-Scăeni.
	Prin adresa nr.9304/19.11.2024 înregistrată la primăria oraşului sub nr. 17953/19.11.2024, Inspectoratul Şcolar Judeţean Prahova ne-a transmis avizul conform pentru organizarea reţelei şcolare pentru anul şcolar 2025-2026.
	Faţă de cele mai sus prezentate, propun aprobarea organizării reţelei şcolare a unităţilor de învăţământ preuniversitar de stat din oraşul Boldeşti-Scăeni pentru anul şcolar 2025-2026, conform  anexei. 		 		 
În speranţa aprobării, vă mulţumesc anticipat !

                                                   PRIMAR,
DINCĂ FLORIN IONUȚ

			
Consiliului Local al Oraşului Boldeşti-Scăeni
